כ"ג באב תשע"ז

‏15 אוגוסט 2017

לכבוד מורי הכימיה בחטיבה העליונה,

שלום רב,

הנדון: **בחינת בגרות מתוקשבת עתירת מדיה בכימיה**

במסגרת ה"[חממה הפדגוגית](http://cms.education.gov.il/EducationCMS/Units/Mazkirut_Pedagogit/Portal/HahmamaHapedagogit/HamamaPedagogit.htm)", המזכירות הפדגוגית ממשיכה ביחד עם המנהל הפדגוגי ומנהל תקשוב טכנולוגיה ומערכות מידע, להוביל מהלך של **הרחבת, פיתוח והפעלת בחינות בגרות מתוקשבות עתירות מדיה. "החממה הפדגוגית" עוסקת בגיוון בדרכי הוראה למידה והערכה ושילוב חשיבה, ערכים, מעורבות אישית של הלומדים ומיומנויות המאה ה-21.**

הבחינות המתוקשבות משלבות פריטים עתירי מדיה כגון: סרטונים, מפות שכבתיות וסימולציות וכך מזמנות למידה רב-חושית, חווייתית ורלוונטית ללומדים. מטרת המעבר להערכה מתוקשבת היא לעודד שימוש מיטבי בטכנולוגיה בלמידה והוראה כחלק מהתאמת מערכת החינוך למאה ה- 21.

מהלך זה הבשיל, לאחר צבירת ניסיון רב שנים בהפעלת בחינות בגרות מתוקשבות במקצועות: ביולוגיה וגאוגרפיה-אדם וסביבה, ובמקצועות הבחירה הטכנולוגיים וכן בהפעלת בחינות מתוקשבות בשנה"ל תשע"ז במקצועות החובה: היסטוריה ממלכתי, תנ"ך ממלכתי ועברית למגזר הערבי.

בשנת הלימודים תשע"ח יופעלו בבתי ספר שיבחרו להצטרף, בחינות בגרות מתוקשבות מלאות על כל החומר במקצועות החובה והבחירה הבאים: היסטוריה ממלכתי (022281), תנ"ך ממלכתי (001281), עברית לדוברי ערבית (014381), כימיה (037387), גאוגרפיה-אדם וסביבה (057387), ביולוגיה (043387) ובמקצועות הטכנולוגיה שיפורטו בנפרד. להיבחנות מתוקשבת במקצוע עברית לדוברי עברית (שאלון 11281) יצא קול קורא נפרד בתחילת **שנה״ל תשע״ח.**

המשרד יעמיד לרשות בתי הספר והמורים שיצטרפו את כל המידע הרלוונטי, הכשרות, תמיכה מקצועית / טכנית ומענה שוטף ורציף. המורים שיצטרפו יוזמנו להשתתף בקורס מקוון דיסציפלינארי בהיקף של 30 שעות עם ציון וזאת במטרה להתאים את ההוראה לתהליך ההערכה ולהיערך באופן מיטבי לביצוע הבחינה המקוונת.

מורים המעוניינים להצטרף השנה לקבוצת המובילים ולהגיש תלמידים לבחינת הבגרות המתוקשבת, ימלאו טפסים אלה בתאום עם מנהל בית הספר:

1. [טופס ההרשמה](https://docs.google.com/forms/d/e/1FAIpQLSeFQRObeEhBt5nLtr-HT0RLyRrx4qtzo6VPWvAqP_x7M_JAMA/viewform)
2. [דרישות הסף הפדגוגיות](http://meyda.education.gov.il/files/Mazkirut_Pedagogit/AgafPituachPedagogi/metukshavotdrishotpedagogiyot.docx)
3. [דרישות הסף הטכנולוגיות](http://meyda.education.gov.il/files/Mazkirut_Pedagogit/portal/drishotsaf.pdf)

בברכת שיתוף פעולה פורה,

ד"ר דורית טייטלבאום

מפמ"ר כימיה

**העתק:**

ד"ר משה וינשטוק, יו"ר המזכירות הפדגוגית

דליה פניג, סגנית יו"ר המזכירות הפדגוגית ומנהלת אגף א' לפיתוח פדגוגי

דויד גל, מנהל אגף הבחינות

מנהל/ת אגף א' מדעים, ד"ר גילמור קשת-מאור, המזכירות הפדגוגית

שושי יצחקי, מדריכה ארצית, אגף א לפיתוח פדגוגי

ענבל נגבי, מנהלת פרויקטים טכנולוגיים, המזכירות הפדגוגית

אימן זועבי , ממונה פדגוגיה דיגיטלית במגזר הערבי, אגף א' לפיתוח פדגוגי

קובי רפאלי, מנהל פרוייקטים בכיר, מינהל תקשוב מדע וטכנולוגיה

אילנה כהן, מנהלת המרכז לבחינות בגרות, מכון סאלד

ד"ר טלי פרוינד, סמנכלי"ת וראש מינהלת מדידה והערכה, מטח

חוה נוימן, מנהלת פיתוח מבחני בגרות וגמר, מטח

תהילה סנד, ראש צוות סביבות הערכה מתוקשבות, מטח

רונית מסיקה, מנהלת פיתוח מקצועי אונליין, מטח